Το Φοινικικό Σχέδιο

Το Φοινικικό Σχέδιο (πρωτότυπος τίτλος: The Phoenician Scheme) είναι Αμερικανική κατασκοπευτική μαύρη κωμωδία, του 2025, σε σκηνοθεσία, σενάριο και παραγωγή του Γουές Άντερσον από μία ιστορία που εμπνμεύστηκε μαζί με τον Ρόμαν Κόπολα. Στην ταινία πρωταγωνιστεί ένα σύνολο ηθοποιών που περιλαμβάνει τους Μπενίσιο ντελ Τόρο, Μία Θρίπλετον, Μάικλ Σέρα, Ριζ Αχμέντ, Τομ Χανκς, Μπράιαν Κράνστον, Ματιέ Αμαλρίκ, Ρίτσαρντ Αγιοάντε, Τζέφρι Ράιτ, Σκάρλετ Γιόχανσον, Μπένεντικτ Κάμπερμπατς, Ρούπερτ Φρεντ, Χόουπ Ντέιβις, Φ. Μάρεϊ Έιμπραχαμ, Σαρλότ Γκανσμπούρ, Γουίλεμ Νταφόε και Μπιλ Μάρεϊ. Η ταινία είναι διεθνής παραγωγή ανάμεσα στις Ηνωμένες Πολιτείες και την Γερμανία από την εταιρεία του Άντερσον American Empirical Pictures και την εταιρεία του Στίβεν Ρέιλς Indian Paintbrush
Ο Άντερσον μίλησε για την ταινία τον Ιούνιο του 2023 ενώ προωθούσε το Asteroid City. Είπε ότι το σενάριο είχε αρχίσει ήδη να γράφεται πριν ξεκινήσει η Απεργία Ένωσης Αμερικανών Σεναριογράφων του 2023. Τον Σεπτέμβριο του ίδιου έτους, αποκάλυψε ότι ο ντελ Τόρο και ο Σέρα πρόκειται να συμμετέχουν στην ταινία και ότι ήλπιζε να ξεκινήσουν τα γυρίσματα ακριβώς μόλις τελειώσει η Απεργία SAG-AFTRA του 2023. Το υπόλοιπο καστ υπέγραψε την συμμετοχή του μεταξύ Ιανουαρίου και Ιουνίου του 2024. Τα γυρίσματα έγιναν στο Babelsberg Studio στην Γερμανία, από τον Μάρτιο μέχρι τον Ιούνιο του 2024, με διευθυντή φωτογραφίας τον Μπρόυνο Ντελμπονέλ. Ο Αλεξάντρ Ντεσπλά, συχνός συνεργάτης του Άντερσον, επέστρεψε για να συνθέσει την μουσική της ταινίας.

Το Φοινικικό Σχέδιο έκανε την διεθνή του πρεμιέρα στο βασικό διαγωνιστικό μέρος του Φεστιβάλ Κινηματογράφου Καννών 2025 στις 18 Μαΐου 2025, και κυκλοφόρησε στους κινηματογράφους στην Γερμανία από την Universal Pictures στις 29 Μαΐου 2025 και στις Ηνωμένες Πολιτείες από την Focus Features στις 30 Μαΐου, 2025. Η ταινία έλαβε γενικά θετικές κριτικές.

 Πλοκή 
To 1950, ο έμπορος όπλων και βιομήχανος Ζα-Ζα Κόρντα επιβιώνει την τελευταία στιγμή από μία απόπειρα εκτέλεσης. Ενώ είναι αναίσθητος, πηγαίνει στην μετά θάνατον ζωή, όπου ένα θεϊκό δικαστήριο κρίνει αν είναι ικανός να μπει στον Παράδεισο. Γνωρίζοντας ότι δεν μπορεί να ξεφεύγει για πάντα από τους εκτελεστές, ο Κόρντα προσπαθεί να διορθώσει την σχέση του με την μοναχοκόρη του, την Καθολική δόκιμη καλόγρια Αδελφή Λίσελ. Ζητάει από την Λίσελ να εγκαταλείψει την εκκλησία και να αναλάβει την επιχείρηση του. Ο Κόρντα και η Λίσελ έχουν μία περίπλοκη σχέση, επειδή ο Κόρντα έστειλε την Λίσελ σε ένα μοναστήρι στην ηλικία των πέντε ετών, και φημολογείται ότι δολοφόνησε την μητέρα της Λίσελ, παρόλο που ο ίδιος το αρνείται. Η Λίσελ επίσης γνωρίζεται με τον Μπιόρν, έναν Νορβηγό εντομολόγο και διοικητικό βοηθό του Κόρντα.

Κυβερνήσεις από όλον τον κόσμο θέλουν να σταματήσουν τις ανήθικες επαγγελματικές πρακτικές του Κόρντα. Μία ευκαιρία για αυτό εμφανίζεται όταν ο Κόρντα ρισκάρει την περιουσία του σε ένα ριψοκίνδυνο σχέδιο να στελεχώσει τα έργα υποδομής της Φοινίκης με σκλάβους. Ο κυβερνητικός πράκτορας Εξκάλιμπερ σχεδιάζει να αυξήσει ραγδαία την τιμή των δομικών υλικών, πράγμα που απειλεί να οδηγήσει τον Κόρντα σε χρεωκοπία.

Συνοδευόμενος από την Λίσελ και τον Μπιόρν, ο Κόρντα συναντιέται, και προσπαθεί να εξαπατήσει, τους επενδυτές. Με δόλιο τρόπο, ζητάει από τους Καλιφορνέζους Λίλαντ και Ρίγκαν να υπογράψουν ένα συμβόλαιο που θα αυξήσει την οικονομική τους συνεισφορά χωρίς να τους πει για την αλλαγή, εκβιάζει τον Γάλλο ιδιοκτήτη νυχτερινού κέντροτ Μαρσέιγ Μπομπ και απειλεί να σκοτώσει τον επιχειρηματία της Ανατολικής Ακτής Μάρτι μέσω αυτοκτονικού βομβαρδισμού. Παρόλο που οι επενδυτές εξαγριώνονται, ο Κόρντα ξεγλιστράει σε κάθε περίπτωση. Ωστόσο, οι επενδυτές συμφωνούν να καλύψουν μόνο το 50% του ελλείματος του προϋπολογισμού. 

Κατά την διάρκεια του ταξιδιού τους, η Λίσελ και ο Κόρντα εξερευνούν την περίεργη σχέση τους. Αφού δέχεται μία σφαίρα που προοριζόταν για τον Μαρσέιγ Μπομπ, ο Κόρντα συναντά την μητέρα της Λίσελ στην μετά θάνατον ζωή. Εκεί, αυτή του λέει ότι δεν είναι ο πατέρας της Λίσελ. Ο Κόρντα συνειδητοποιεί ότι το μόνο που έπρεπε να κάνει είναι να προσφέρει στην οικογένεια του αγάπη και όχι χρήματα. Έτσι, κατά την διάρκεια ενός τσακωμού με τον Μάρτι, ο Κόρντα γεμάτος τύψεις παραδέχεται ότι γνώριζε ότι η μητέρα της Λίσελ διατηρούσε εξωσυζυγική σχέση με τον αποξενωμένο ετεροθαλή αδελφό του, τον Νούμπαρ. Για να την εκδικηθεί, δημιούργησε μία ψεύτικη ιστορία ότι αυτή διατηρούσε επίσης εξωσυζυγική σχέση με με τον βοηθό του Νούμπαρ, πράγμα που προκάλεσε τον Νούμπαρ να την σκοτώσει. Παραδέχεται, επίσης, ότι ακόμα συνεργάζεται με τον Νούμπαρ, ο οποίος έχει επίσης επενδύσει στο Φοινικικό σχέδιο. Η Λίσελ εξοργίζεται με την ανηθικότητα του πατέρα της, αλλά συμφωνεί να συνεχίσει να τον βοηθά ελπίζοντας ότι έτσι θα μπορέσει να στείλει τον Νούμπαρ στην φυλακή.

Σε μία έσχατη προσπάθεια να αποφύγει να ζητήσει την βοήθεια του Νούμπαρ, ο Κόρντα προτείνει να παντρευτεί την ξαδέλφη του, την Χίλντα, κληρονόμο της περιουσίας του πολεμικού εξοπλισμού των Κόρντα. Αυτή δέχεται την πρόταση γάμου αλλά αρνείται να αυξήσει την επένδυση της. Στην πτήση επιστροφής τους στο σπίτι, σαμποτέρς καταστρέφουν το αεροπλάνο του Κόρντα. Στα συντρίμμια αποκαλύπτονται αποδείξεις ότι ο Μπιόρν είναι κατάσκοπος που δουλεύει για την κοινοπραξία του Εξκάλιμπερ. Ωστόσο, συμφωνεί να αλλάξει στρατόπεδο, γιατί έχει ερωτευτεί την Λίσελ. Ο Κόρντα εξηγεί στην Λίσελ ότι η οικογένεια τους ήταν δυσλειτουργική για πολλές γενιές. Η Λίσελ, αναστατωμένη, αποφασίζει να εγκαταλείψει την οικογενειακή επιχείρηση και να επιστρέψει στην εκκλησία. Μία ομάδα από αντάρτες διασώζουν την ομάδα και τους επιστρέφουν στο σπίτι, όπου η Ηγουμένη της Λίσελ την αποδεσμεύει από το τάγμα, εξηγώντας της ότι δεν είναι όλοι προορισμένοι για την θρησκευτική ζωή. 

Οι επενδυτές του Κόρντα συγκεντρώνονται στο ξενοδοχείο Desert Oasis Palace για να παρακολουθήσουν την παρουσίαση του σχεδίου του. Ο Κόρντα, η Λίσελ και ο Μπιόρν συναντιούνται επιτέλους με τον Νούμπαρ, που ανακοινώνει ότι αποσύρει ολόκληρη την επένδυση του. Αποκαλύπτει ότι ούτε αυτός είναι ο πατέρας της Λίσελ και ότι εκείνος ήταν αυτός που προσπαθούσε να σκοτώσει τον Κόρντα από την αρχή, με την αιτιολογία ότι η ζωή είναι ένα παιχνίδι του "ποιός μπορεί να γλείψει ποιόν". Ο Νούμπαρ προσπαθεί να σκοτώσει τον Κόρντα μέσα από μία διαμάχη, αλλά ο Κόρντα τον κερδίζει.

Ο Κόρντα αποφασίζει να αλλάξει τρόπο ζωής: ασπάζεται τον Καθολικισμό, πληρώνει τους υπαλλήλους τους και διαθέτει ολόκληρη την περιουσία του για να ολοκληρωθεί τον Φοινικικό σχέδιο, λέγοντας πως το να ολοκληρώσει ένα άξιο εγχείρημα θα δώσει νόημα στην ζωή του. Παρόλο που πτωχεύει, η Λίσελ εντυπωσιάζεται και συμφωνεί να τον δεχτεί ως πατέρα της. Οι δυο τους αποσύρονται σε μία πιο απλή ζωή ανοίγοντας ένα μικρό μπιστρό. Η Χίλντα διαλύει τον αρραβώνα της με τον Κόρντα, και επιστρέφει το δαχτυλίδι στον Μπιόρν, ο οποίος κάνει πρόταση γάμου στην Λίσελ, την οποία αυτή αποδέχεται. Στο τέλος της ημέρας, η Λίσελ και ο Κόρντα παίζουν χαρτιά μαζί ως οικογένεια.

 Ηθοποιοί και χαρακτήρες 

 Μπενίσιο ντελ Τόρο ως Άνατολ "Ζα-Ζα" Κόρντα, αδίστακτος αλλά χαρισματικός μεγιστάνας, ο χαρακτήρας είναι ελαφρώς εμπνευσμένος από τον Αρμένιο μεγιστάνα έμπορο πετρελαίου Καλούστ Γκιουλμπενκιάν.
 Μία Θρίπλετον ως Αδελφή Λίσελ, κόρη του Κόρντα και καλόγρια.
 Μάικλ Σέρα ως Μπιόρν Λουντ, Νορβηγός εντομολόγος, δάσκαλος και διοικητικός βοηθός του Κόρντα.
 Ριζ Αχμέντ ως Πρίγκιπας Φαρούκ, εστεμμένος πρίγκιπας της Φοινίκης.
 Τομ Χανκς ως Λίλαντ, δύσπιστος επενδυτής του Κόρντα από το Σακραμέντο.
 Μπράιαν Κράνστον ως Ρίγκαν, γκρινιάρης αδελφός του Λίλαντ και επαγγελματικός του συνεργάτης.
 Ματιέ Αμαλρίκ ως Μαρσέιγ Μπομπ, γκάνγκστερ, ιδιοκτήτης νυχτερινού κέντρου και επενδυτής του Κόρντα.
 Ρίτσαρντ Αγιοάντε ως Σέρτζιο, επαναστάτης αντάρτης.
 Τζέφρι Ράιτ ως Μάρτι, επενδυτής του Κόρντα απο το Νιούαρκ.
 Σκάρλετ Γιόχανσον ως Ξαδέλφη Χίλντα, δεύτερη ξαδέλφη του Κόρντα και υποψήφια σύζυγος του.
 Μπένεντικτ Κάμπερμπατς ως Θείος Νιούμπαρ, αποξενωμένος ετεροθαλής αδελφός του Κόρντα.
 Ρούπερτ Φρεντ ως Εξκάλιμπερ, κυβερνητικός πράκτορας με την αποστολή να καταστρέψει την αυτοκρατορία επιχειρήσεων του Κόρντα.
 Χόουπ Ντέιβις ως Μητέρα Ηγουμένη, η προϊσταμένη της Λίσελ στο τάγμα.
 Μπιλ Μάρεϊ ως Θεός.
 Σαρλότ Γκανσμπούρ ως πρώτη σύζυγος του Κόρντα.
 Γουίλεμ Νταφόε ως Κνέιβ, θεϊκός συνήγορος του Κόρντα.
 Φ. Μάρεϊ Έιμπραχαμ ως Προφήτης.
 Στιβ Παρκ ως πιλότος του Κόρντα.
 Άλεξ Τζένινγκς ως Μπρόντκλοθ, μπάτλερ του Κόρντα.
 Τζέισον Γουάτκινς ως Νόουταρι, δικηγόρος του Κόρντα.
 Ντόναλντ Σάμπτερ ως Πρόεδρος
 Σκοτ Σέπερντ ως Ρεπόρτερ στο Χωράφι
 Καρκ Μάρκοβιτς ως Χέρμιτ
 Τόνιο Αράνγκο ως Εκτελεστής #1 (Έρημος), που προσπαθεί να σκοτώσει τον Κόρντα στην Φοινίκη.
 Στέφαν Μπακ ως Σώμα Πολιτοφυλακής Ριζοσπαστικής Ελευθερίας 1
 Αίσα Τζόι Σάμιουελ ως Σώμα Πολιτοφυλακής Ριζοσπαστικής Ελευθερίας 2
 Μοχάμεντ Καχρούαρ ως Σωματοφύλακας του Μαρσέιγ Μπομπ
 Ίμκε Μπούχελ ως Κυβερνήτρια
 Άννα Μπάρντορφ ως Κυβερνήτρια
 Ιμάντ Μάρντνλι ως Σωματοφύλακας του Φαρούκ
 Τζέιμι Φέρκιτς ως Σοφέρ
 Μπεατρίς Κάμπελ ως Μικρή Λίσελ

 Παραπομπές 

 Εξωτερικοί σύνδεσμοι 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές κατασκοπικές ταινίες
Κατηγορία:Αμερικανικές κωμικές ταινίες
Κατηγορία:Αμερικανικές περιπετειώδεις ταινίες
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες παραγωγής Focus Features
Κατηγορία:Ταινίες παραγωγής Universal Pictures
Κατηγορία:Ταινίες σε παραγωγή Γουές Άντερσον
Κατηγορία:Ταινίες που επηρεάστηκαν από την απεργία SAG-AFTRA του 2023